Evelyn Dyb

Evelyn Kirsten Dyb (født 1952) er en norsk journalist og forsker, bosatt i Oslo.

Dyb er utdannet Cand.sociol. ved Universitetet i Oslo.

Hun var engasjert i den norske ml-bevegelsen, og hadde vervet som Rød Front-leder i Det norske Studentersamfund i 1980. Fra 1986 til 1997 arbeidet hun som journalist i Klassekampen. Senere arbeidet hun i tre år i Dagsavisen.

I år 2000 begynte hun som forsker ved Norsk institutt for by- og regionforskning. I regi av NIBR har hun spesielt arbeidet med problematikken rundt boligproblemer, bostedsløshet og vanskeligstilte på boligmarkedet.

 Bibliografi 
 Verket. En historie om bedriftsklubben ved Christiania Spigerverk 1902 – 2002 (Sammen med Paul Bjerke) De Facto, Oslo 2002 ISBN 82-7999-004-6
 Sosialt perspektiv på bolig (sammen med Liv Johanne Solheim og Siri Ytrehus), Abstrakt forlag, Oslo 2004 ISBN 82 7935 080 2
 Journalistikk I risikosamfunnet, Abstrakt forlag, Oslo 2006 ISBN 82 7935 225 2

 Referanser 

Kategori:Formenn av Det Norske Studentersamfund
Kategori:Norske forskere
Kategori:Norske journalister
Kategori:Journalister i Klassekampen
Kategori:Journalister i Dagsavisen eller forløpere
Kategori:Personer tilknyttet Norsk institutt for by- og regionforskning